Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3221

16. Biztonságpolitika A rendvédelmi, a tûz- és katasztrófavédelmi szervezetrendszer, infrastruktúra fejlettsége közvetlen hatást gyakorol a versenyképesség, az ipari-gazdasági fejlettség, a közlekedésfejlesztés, a környezet- és természetvédelem területeire egyaránt, jelentõsen befolyásolva az emberek biztonságérzetét meghatározó életminõséget. Az épített és természeti környezet, az emberi élet és az egészség megóvásának elsõdleges eszköze a megelõzés. E körben szükséges a korszerû veszélyelemezési, kockázatértékelési módszerek bevezetése, a lakosság biztonsági kultúrájának növelése, az elõrejelzés, a monitoring és riasztórendszerek létrehozása és üzemeltetése, a bûnmegelõzés és bûnüldözés speciális területi prioritásainak megfogalmazása és a mindenki számára biztonságos környezet kialakítása érdekében az Egyetemes Tervezés alkalmazása. A mentõ- és tûzvédelmi szolgáltatást nyújtó tûzoltó és katasztrófavédelmi egységek infrastruktúrájának – diszlokációjának – fejlesztésével a veszélyhelyzetek, katasztrófák károsító hatása megelõzhetõ, jelentõs mértékben csökkenthetõ. – Biztosítani kell, hogy az országos és regionális fejlesztési programok szerves részei legyenek az adott fejlesztéshez szükséges biztonsági infrastruktúra-fejlesztési elemek is. – Szükséges a mentõ-tûzvédelmi, katasztrófavédelmi lefedettség javítása annak érdekében, hogy a beavatkozó egységek a riasztástól számítva legfeljebb 15-20 percen belül kiérkezzenek a helyszínre. A természeti katasztrófáktól (árvíz, belvíz, aszály, erdõtûz) fenyegetett térségekben az elõrejelzési, monitoring és riasztórendszerek mûködési feltételeinek biztosítása, a veszélyelemezési, kockázatértékelési módszerek bevezetése, fejlesztése, a védelmi rendszerek megerõsítése, a szomszédos országokkal való együttmûködés erõsítése. A dunai hajózás biztonságának megteremtése, közlekedésszervezési és infrastruktúrafejlesztési eszközökkel. A határmenti térségekben (a határok átjárhatóságának biztosítása mellett) a hazai és nemzetközi bûnözés csökkentése, a megelõzési tevékenység erõsítése. Az elmaradott, súlyos társadalmi-gazdasági feszültségekkel küzdõ térségekben az átlagnál nagyobb arányú személy elleni bûncselekmények megelõzése bûnmegelõzési programok keretében, közösségfejlesztéssel, civil szervezetek bevonásával.A turisztikailag leginkább preferált térségekben (Budapest, Balaton-térség) elsõsorban a vagyon elleni bûncselekmények megelõzése, a távközlési és informatikai rendszerekkel, a személyi állomány és a jármûállomány fejlesztésével. A bûnügyileg leginkább fertõzött nagyvárosi agglomerációkban az átlagnál nagyobb vagyon elleni, illetve közterületi bûnözés visszaszorítása. – A környezetre veszélyt jelentõ iparral rendelkezõ térségekben a nukleáris és kémiai biztonság magas szintû biztosítása érdekében a települési védelmi intézkedési tervek elkészítése és végrehajtása, a kockázatkezelési, -megelõzési és kárelhárítási rendszerek karbantartása és fejlesztése szükséges. V. A TERÜLETI CÉLOK ÉRVÉNYESÍTÉSÉT SZOLGÁLÓ INTÉZMÉNY- ÉS ESZKÖZRENDSZER FEJLESZTÉSI IRÁNYAI Az elsõdleges alapvetõ követelmény, hogy az eszköz- és intézményrendszert csak a kitûzött célok elérése érdekében, annak eszközeként szabad és kell létrehozni, ill. mûködtetni. Ebbõl adódóan a megváltozott célok, az új területfejlesztési politika új szervezeti, intézményi és finanszírozási megoldásokat igényelhet, amely nem csak a rendszer bõvítését, de adott esetben egyes rendszerelemek megszüntetését, a rendszer újraépítését is szükségessé teheti. Az eszköz- és intézményrendszer fejlesztése során az új területfejlesztési politikai célkitûzések mellett, a másik alapvetõ érvényesítendõ szempont az Európai Unió szabályaihoz és gyakorlatához való igazodás, amely kötelezõ keretfeltételeket jelent. Nemcsak a szûkebb értelemben vett területfejlesztési intézményrendszer, de a stratégiai tervezésre építõ fejlesztéspolitika egészében erõteljesebben kell érvényesíteni az új funkcionális tartalommal bíró területfejlesztési politika szempontjait, különös tekintettel annak horizontális jellegére. V. 1. Szubszidiaritás, hatékonyság és partnerség: az intézményrendszer egészét meghatározó követelmények A területfejlesztési intézményrendszer felépítésének, mûködésének meg kell felelnie a demokratikus normáknak, valamint hatékonyan kell szolgálnia a területfejlesztési politikai célok elérését. Ehhez az intézményrendszert az átlátható struktúra, az egyes területi szintek egyértelmûen meghatározott funkciója és feladatköre, valamint jól lehatárolt felelõsségi körök, kompetenciák kell, hogy jellemezzék. Az intézményrendszer hosszú távú fejlesztési irányai között a területfejlesztési beavatkozások hatékonyságának növelése érdekében a koordináció és a decentralizáció együttes erõsítése jelenti a legfontosabb prioritást. A területfejlesztési intézményrendszer egyes szintjein a munka- és hatáskörmegosztásnak a szubszidiaritás elvén kell alapulnia. Figyelembe véve azonban a korlátozott szakmai és pénzügyi erõforrásokat, a területi tervezésre és forráselosztásra feljogosított területi szintek számát ésszerû határok között kell tartani. A területfejlesztési politika országos céljainak, eszközeinek meghatározása, a mûködési keretek szabályozása, s a területi döntéshozók számára a megfelelõ orientáció megadása az országos, központi szervek feladata. Az intézményrendszer felépítésében, az egyes területi szintek egymáshoz való viszonyában a partnerség elvének kell érvényesülnie, amely biztosítja a szándékok, érdekek és pénzügyi források integrációját, és amelynek eredményeképpen az erõforrások hatékonyabb kihasználása válik lehetõvé. A finanszírozásban, a fejlesztési programok elbírálásában olyan mechanizmusokra van szükség, amelyek indirekt módon késztetik a regionális fejlesztési és területfejlesztési tanácsokat a partnerségen alapuló konszenzus kialakítására. A területfejlesztési intézményrendszer társadalmi beágyazottságának elõfeltétele a széleskörû nyilvánosság, azaz megfelelõ módon történjék a közvélemény tájékoztatása az adott intézmény tevékenységérõl, döntéseinek indokoltságáról. Szükséges ugyanakkor az átláthatóság (transzparencia) biztosítása is, melynek érvényesülnie kell: egyrészt az intézményrendszer makrostruktúrájában – azaz az intézményi struktúra világos felépítésében –, valamint annak hatékony, eredményes és szinergikus együttmûködésében; másrészt a rendszert alkotó egyes intézmények átlátható és hatékony szakmai mûködésében. A területfejlesztési intézményrendszer mûködtetésénél a folyamatosságot és a stabilitást, mint alapelvet mindenképpen érvényesíteni kell. Ugyanakkor egy olyan rugalmas intézményi struktúra szükséges, amelyben továbbra is tere van az alulról jövõ kezdeményezéseknek, kooperációknak. Fontos a területfejlesztés intézményei esetében is az alap- és magkompetenciák hangsúlyozása, az intézményi szerepvállalás átgondolása: a jövõben a közszférának és a területfejlesztésnek is önkorlátozónak kell lennie, mindenekelõtt ott kell beavatkozni, ahol a piac ezt nem teszi meg. V. 2. Koordináció és kooperáció: a területfejlesztés országos szintje A területi célkitûzések megvalósításában különbözõ mértékben bár, de valamennyi szakpolitikának megvannak a feladatai. A területfejlesztési politikai célok elérése, a területi szempontok megerõsödése érdekében országos szinten megkívánt minden tárcától a tértudatos gondolkodás és tervezés. Alapvetõ követelmény, hogy a kormányzat teljes fejlesztéspolitikai tevékenységének hatásos területi koordinációja megvalósuljon, továbbá az ország területi folyamatainak, a programok területi hatásainak a nyomon követése, értékelése megtörténjen. Az OTK által kijelölt decentralizált fejlesztési modellben az országos (központi) területpolitikának négyes funkciója kell, hogy legyen: – A szûkebb értelemben vett központi területfejlesztés, mely az ország egésze szintjén jelentkezõ legsúlyosabb térszerkezeti feszültségek oldását célozza, beavatkozása területileg szelektív és erõsen koncentrált; – A területfejlesztési politika céljainak érvényesítése a szakpolitikákban, azok programjaiban, a szakpolitikák területi koordinációja; – A területfejlesztési célok megvalósítását szolgáló, regionális és kistérségi szinten mûködõ intézmények tevékenységének koordinálása, minõségbiztosítása, munkájának szakmai támogatása, minõségbiztosítása; – a területfejlesztési politika kialakítása és érvényesítése az Európai Uniós együttmûködésekben, az ország területi folyamatainak, a programok területi hatásainak nyomon követése, értékelése. Ahhoz, hogy a területfejlesztési politika országos szinten a fenti hármas funkciót maradéktalanul be tudja tölteni, szükséges a területfejlesztési politika kialakítása és érvényesítése az Európai Uniós együttmûködésekben, biztosítani kell hosszabb távon is a területfejlesztési politika megfelelõ súlyú kormányzati képviseletét, valamint az intézményi struktúra stabilitását. A fenti feladatok ellátását országos szinten a területfejlesztési törvénnyel összhangban az alábbi szervezetek biztosítják: – Országgyûlés; – Kormány – hosszabb távon is biztosítani kell a területfejlesztési politika megfelelõ súlyú kormányzati képviseletét, ami segítheti a koordinációt, komplex gondolkodásmódot, a decentralizáció folyamatát; – Országos Területfejlesztési Tanács; mint szakmai érdekegyeztetõ fórum kell mûködnie a térségi és ágazati célkitûzések összhangjának megteremtése, az egyéb társadalmi-gazdasági szereplõk érdekérvényesítése érdekében; – a területfejlesztésért felelõs minisztérium vagy országos hatáskörû hivatal – feladatai megfelelõ színvonalú ellátásába – bevonhatja a felügyelete alatt tevékenykedõ állami tulajdonban lévõ kiemelten közhasznú társaságokat. Az országos kormányzati feladatok mellett a helyi és különbözõ területi szintek, kiemelten a régiók és kistérség játszanak meghatározó szerepet a területfejlesztési politikában. V. 3. A decentralizált fejlesztéspolitika színtere: a régió Regionális szinten a dokumentumban megfogalmazott célok érvényesítése érdekében rövidés középtávon a következõ három cél megvalósítása szükséges: A) A regionális demokrácia feltételrendszerének megteremtése A hosszú távú cél a regionális szint önállóságának megteremtése, melynek eredményeként – a régiók európai chartájával összhangban – olyan regionális önkormányzatok állhatnak fel, melyek törvény által szabályozott feladatkörrel és a feladatok megfelelõ színvonalon való ellátását biztosító saját forrással rendelkeznek. Ez a fontos cél csak a közigazgatási reform részeként jöhet létre (ld. 5. átfogó cél), ám ehhez már középtávon (2008-10-ig) döntést kell hozni felállításukról, hogy az új közigazgatási rendszer mûködéséhez szükséges szabályozók és mûködési feltételek kialakításával, a régiókban elkezdõdhessen a tervezési folyamat a következõ fejlesztési idõszakra (2014-20). B) A regionális szint fejlesztéspolitikai szerepének megerõsítése Rövid távon is szükséges a fejlesztéspolitikában a regionális szint döntési felelõsségének növelése, szervezeti és intézményi versenyképességének megteremtése. A régióknak az országos szint mellett a fejlesztéspolitika (tervezés, programozás) elsõdleges színtereivé kell válniuk. Ennek megvalósítása érdekében a 2007-13-as tervezési idõszakra vonatkozóan kiemelt feladat a tervezésben, a programozásban és a végrehajtásban a régiók jogszabályokkal is megerõsített egyenrangú részvételének a biztosítása, valamint az önálló regionális tervezéshez és végrehajtáshoz szükséges (intézményi, pénzügyi, jogi, szabályozási, tervezés-módszertani) feltételek megteremtése. Célok: · A régiónkénti önálló regionális tervezéshez és program-végrehajtáshoz szükséges feltételek megteremtése. · A regionális fejlesztés szervezeteinek nemcsak az önálló regionális fejlesztési tervek, koncepciók és a régiónkénti önálló fejlesztési programok kialakításában van meghatározó szerepük, hanem be kell vonni õket az ágazati, a térségi és a fejlesztési pólusok, tengelyek fejlesztéséhez kapcsolódó tervek, stratégiák, programok, prioritások, támogatási célok kialakításába, valamint a települési tervek, stratégiák véleményezésébe is. A fentiekben megfogalmazott célok – már középtávon történõ – érvényesítéséhez rövidtávon (2005-2006-ban) szükséges intézkedéseket és döntéseket hozni. A regionális szintû fejlesztéspolitika határozott érvényesítése érdekében a már középtávon megerõsödõ és átalakuló regionális fejlesztési, tervezési-programozási, pályázati és végrehajtási intézményrendszert hosszabb távon is fenn kell tartani, természetesen igazodva az újonnan alakuló regionális önkormányzati rendszer feltételeihez. C) A regionalizmus, a regionális hálózatépítés és partnerség elõmozdítása A hálózatos gazdaság és társadalom mûködésébõl következõ új intézményi, versenyképességi tényezõcsoport – a régiók szervezetei és intézményei közötti kapcsolatok jellege, a közös célkitûzés intézményesülésének lehetõsége, a helyi ösztönzõk, a kollektív döntések elõkészítése, a társadalmi konszenzus – azt jelzi, hogy a helyi és a regionális fejlõdés sikere már nem csupán szûk gazdasági szempontokon múlik, hanem a területi növekedésben érdekelt szereplõk szoros minõségi koalíciójától, hatékony intézményes partnerségétõl és együttmûködésétõl is függ. V. 4. Megyei szint szerepének átalakítása a fejlesztések koordinációjára A megyei szint esetében indokolt az Európai Unión belül elterjedt azon alapelvet alkalmazni, mely szerint az egyes országok múltbeli hagyományait tiszteletben tartva a NUTS-3 szint mûködtetése is fennmarad, hiszen számos funkció megtartása és mûködtetése továbbra is ezen a szinten indokolt. Hosszabb távon, ha megvalósul a közigazgatási reform és a megyék önkormányzati szerepe megszûnik és helyettük regionális önkormányzatok szervezõdnek, a megyék területfejlesztési feladata is regionális szintre kerül. Ebben az esetben a megyei önkormányzatok hivatalai, tervezési egységei, ill. területfejlesztési tanácsainak munkaszervezetei, a regionális ügynökségek, ill. hivatalok területi egységévé válhatnak. A megyei szintnek a jövõben két – egymást nem kizáró – funkciója lehetséges: – „Közszolgáltató megye”: Markáns közigazgatási reform elmaradása esetén is indokolt a megyék szerepét úgy meghatározni, hogy el lehessen kerülni a régióval való párhuzamos feladatvégzést és az azonos kompetenciákat. A megye alapvetõ feladata a megyei szinten mûködtetett közszolgáltatások ellátása és az ehhez kapcsolódó intézményfenntartás. Ezt egészíti ki fejlesztési szempontból a kistérségek koordinálása és összefogása. Javasolt, hogy a megyék bevonásra kerüljenek a kistérségi, megyei szintû és a helyi önkormányzatok feladataihoz kapcsolódó közszolgáltatások hatékony, racionális ellátásának támogatására vonatkozó programok lebonyolításába. – „Fejlesztéspolitikai integrátori szerep”: A megyék fejlesztéspolitikai szerepei az alábbiak lehetnek, melyek a regionális önkormányzatok megalakulása után is a régiók területi egységeit alkotó megyei területi szinthez kapcsolódhatnak: – A helyi önkormányzatok fejlesztéséhez kapcsolódó kiegészítõ támogatási és pályázati rendszerhez kapcsolódó támogatáskezelési feladatok; – Kistérségi koordinációs és regionális szakmai közremûködõ szervezet szerep; – Az Operatív Programokhoz kapcsolódóan végsõ kedvezményezetti szerep ellátása a kistérségi szintnél lényegesen nagyobb léptékû fejlesztések esetén; – Közremûködés a regionális programok tervezésében és végrehajtásában; – A jelenlegi önkormányzati rendszer hosszabb távú érvényben maradása és a megyék fejlesztéspolitikai szerepének fennmaradása esetén rendezni kell a megyei területfejlesztési tanácsok és a megyei önkormányzatok közti kompetencia- és felelõsség-megosztást. Amennyiben a megye is részesül decentralizált forrásokból, abban az esetben megfontolandó, hogy a források elosztása, a fejlesztéspolitikai döntéshozatal a közvetlenül választott, s éppen ezért erõs legitimitással rendelkezõ megyei önkormányzat kompetenciájába kerüljön. V. 5. Kistérségi szint megerõsítése a program alapú integrált fejlesztések biztosításával A kistérség a térségi önszervezõdés legfontosabb színtere, ilyen értelemben a szubszidiaritás, a decentralizáció és a helyi partnerség meghatározó szintje. A kistérségi együttmûködések elsõdleges fejlesztéspolitikai feladata, hogy biztosítsa a kistérségi szintû tervezést, térségi léptékben integrált projektek megvalósulását, a helyi szint érdekeinek összefogását és képviseletét. Mindezek mellett a kistérségek szerepe fontos az esetenként elaprózott önkormányzati feladatellátás partnerségen alapuló hatékonyabb megszervezésében is. Figyelembe kell venni, hogy a térségi programok kialakítása nem mindig a statisztikai kistérségek területéhez kapcsolódik. A kistérségek a programok kedvezményezettjeiként az integrált kistérségi fejlesztések, projektcsomagok végrehajtása révén valósítják meg a kistérségi fejlesztési tervben kitûzött célokat. Minden statisztikai kistérségben a legitim kistérségi fejlesztési tanácsként mûködõ testületnek – mely elfogadja a kistérség fejlesztési tervét, programját, fejlesztési irányait – erõsíteni kell a fejlesztéspolitikában betöltött szerepét, súlyát. A rugalmasan szervezõdõ térségi kezdeményezések (önkéntes társulások, civil és vállalkozói hálózatok stb.) lehetnek azok a lehetséges kedvezményezettek, akik a regionális (országos) forrásokra pályázva a kistérség programjában, stratégiájában foglaltakat megvalósítják. A jövõben indokolt a kistérségi szint szakmai megerõsítése, növelve tervezõ, forrásszerzõ és programmenedzselõ tevékenységük szakmai színvonalát, hatékonyságát. Ennek érdekében cél, hogy minden kistérségben olyan menedzsment szervezetek, „térségfejlesztési mûhelyek” jöjjenek létre, ahol a jelenleginél koordináltabb formában mûködhetnének a térségi fejlesztésében közremûködõk, térség- és vidékfejlesztési menedzserek, falugazdászok, falu- és tanyagondnokok, stb., ezáltal ösztönözve a térségi fejlesztési kezdeményezéseket, a projektek generálását. Fontos, hogy a kistérségek szintjén a vidékfejlesztési, területfejlesztési és egyéb területi elvû tervezés és fejlesztés ne párhuzamos folyamatokat jelentsen, hanem egységes területi (térség) tervezésbe, ill. térségfejlesztési rendszerbe integrálódjon. V. 6. Országosan kiemelt térségek és tématerületek fejlesztésének koordinálása A régiók határait átlépõ speciális területi feladatok megoldására, ill. egyedi térséget érintõ területi célkitûzések érvényesítésére az Országgyûlés országosan kiemelt térségeket jelölhet

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes